Proiectul privind Învățământul Secundar (ROSE)

Schema de Granturi Programe de vara tip punte (SGCU-PV)

Beneficiar: UNIVERSITATEA DIN CRAIOVA, Facultatea de Științe

TITLUL PROIECTULUI: VARA EXPERIMENTULUI LA ȘTIINȚE

COD: AG 302/SGU/PV/18.06.2020

*4819/14.07.2022, Craiova*

INVITAȚIE DE PARTICIPARE

SERVICII DE CONSULTANȚĂ - Achiziție insotitori

**Denumirea Sarcinii:**  achizitie servicii consultanta - 5 consilieri scolari/insotitori din partea liceelor partenere

**Referinta**: Pozitia 4 din planul de achizitii – „Achizitie însoțitori (5 insotitori)”

**Introducere**

În baza Acordului de Grant nr. AG 302/SGU/PV/18.06.2020, semnat cu MEN-UMPFE, Universitatea din Craiova a accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de 666810 LEI pentru implementarea subproiectului Școala de vară „VARA EXPERIMENTULUI LA ȘTIINȚE” și intenționează să utilizeze o parte din fonduri pentru achizitie servicii consultanta - 5 consilieri scolari/insotitori din partea liceelor partenere

Informaţii suplimentare referitoare la serviciile solicitate sunt menţionate în “Termenii de referinţă” anexaţi.

UNIVERSITATEA DIN CRAIOVA, Facultatea de Științe invită consultanți eligibili - consilieri scolari/insotitori (”Consultanți”) să-și exprime interesul de a participa la competiție în vederea prestării Serviciilor. Consultanții interesați vor transmite informații prin care să demonstreze că dețin calificările solicitate și experiență relevantă pentru a presta serviciile.

Va fi selectat un Consultant în conformitate cu metoda *Selecția Consultanților Individuali* definită în *Ghidul de implementare*, parte a *Manualului de granturi*, publicat pentru Schema de granturi Programe de vara tip punte (SGCU-PV) din cadrul Proiectului privind Învățământul Secundar – ROSE, pe site-ul www.proiecte.pmu.ro/ROSE/.

**Criterii de Calificare și Selecție**

Competenţele minime solicitate din partea Consultantului sunt următoarele:

Cerinte minime:

- Studii de licenţă;

- Minim 1 Curs de specializare în domeniul formării/ educaţiei continue

- Minim 2 ani de experienţă profesională în domeniul formării/ educaţiei/coaching-consiliere tineri

- Minim 2 ani in calitate de Profesor diriginte

- Minim 2 participari la activitati extracurriculare cu elevii

- Cunoștinţe operare PC

- Experienţa profesională în proiecte educaţionale dedicate grupurilor dezavantajate reprezintă un avantaj;

- Apartanenta la comisiile de disciplina constituie un avantaj.

- Apartenența la liceul de proveniență a elevilor din grupul tinta constituie un avantaj;

- Organizarea si sustinerea initiativelor de voluntariat (ex: tabere, drumetii, cercuri de discutie si dezbatere, activitati recreative) constituie un avantaj.

Candidatul care obţine punctajul cel mai bun în urma aplicării criteriilor de mai jos, va fi invitat pentru negocierea contractului.

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL** |
| 1. | Calificări Generale (educaţie şi instruiri efectuate în general, ani de experienţă, funcţii deţinute, etc.), astfel: | **30 puncte** |
| 1.1 | Educaţie şi instruiri efectuate în general:  - studii superioare - 5 puncte  - studii superioare și minim 1 curs de specializare/ perfecționare etc - 10 puncte | 10 puncte |
| 1.2 | Experiență profesională în domeniul educaţiei/ formării/coaching-consiliere tineri, funcții deținute:  -2- 3 ani experiență profesională generală-5 puncte  - între 3-5 ani experiență profesională generală-10 puncte  - între 5-7 ani experiență profesională generală-15 puncte  - peste 7 ani experiență profesională generală - 20 puncte | 20 puncte |
| 2. | Calificări şi abilităţi Specifice ( în domeniul educaţiei/ formării/coaching-consiliere tineri, relevante pentru sarcina alocată-ateliere nonformale):  Realizare curriculă curs/curriculă de intervenție proiecte educaționale/suport curs/metodologie curs/coordonare lectori - 20 puncte  Experiență în voluntariat/lucrul cu tinerii/elevii - 10 puncte  Realizare curriculă/livrare curs (inclusiv sesiuni nonformale pentru cel puțin una dintre temele: comunicare, adaptabilitate, încredere și stimă de sine, time management, antreprenoriat și rute alternative de carieră)-20 puncte | **50 puncte** |
| 3. | Experienţa profesională în proiecte educaționale dedicate grupurilor dezavantajate (ex: elevi cu risc de abandon) | **5 puncte** |
| 4. | Experienţă în domeniul educației/proiecte dedicate învățământului secundar superior (1 proiect-10 puncte, minim 2 proiecte-15 puncte) | **15 puncte** |
|  | **Punctaj maxim total** | **100 puncte** |

**Conflict de interese**

În conformitate cu prevederile Ghidului Consultantului al Băncii Mondiale[[1]](#footnote-1), consultanții au obligația să ofere consiliere profesională, obiectivă şi imparţială şi în orice moment să asigure clientul, UNIVERSITATEA DIN CRAIOVA, Facultatea de Științe împotriva oricărui risc ce-i poate afecta interesele, fără să aibă în vedere lucrări viitoare, iar în prestarea serviciilor de consultanţă trebuie să evite orice conflict cu alte sarcini sau cu propriile interese. Consultanţii nu vor fi angajaţi pentru sarcini care ar fi în conflict cu obligaţii anterioare sau curente faţă de alţi clienţi, sau care i-ar pune în poziţia să nu-şi poată exercita sarcinile în cel mai bun interes al Beneficiarului de grant.

**Prezentarea Scrisorilor de interes**

Consultanții interesați sunt invitați să depună o Scrisoare de Interes, însoțită de CV. Pentru a valida informațiile prezentate în CV, se vor atașa documente justificative *(diplome, certificate, adeverințe, contracte similare etc)* care să ateste modul de îndeplinire a Criteriilor de Calificare și Selecție.

Toate documentele menționate anterior se transmit în formă scrisă la adresa de mai jos (în original, sau prin poştă, sau prin fax, sau prin e-mail) până la data de **22.07.2022**

Informaţii suplimentare pot fi obţinute la adresa de mai jos, în timpul orelor de lucru 8:00 – 16:00.

Denumire achizitor: UNIVERSITATEA DIN CRAIOVA, Facultatea de Științe

Denumire achizitor: Universitatea din Craiova

Adresa: Directia Generala Administrativa, camera 105.

Telefon/Fax: 0251/411753

E-mail:achizitii.proiecte@ucv.ro

Persoană de contact: Lazăr Carmen

Nume: Conf.univ.dr. Iulian Petrisor

Funcție: Director de Grant

Semnătură

Anexa 5 - Formulare pentru achiziţia de servicii de consultanţă

Anexa 5.1 - Termeni de referință

Proiectul privind Învățământul Secundar (ROSE)

Schema de Granturi Programe de vara tip punte (SGCU-PV)

Beneficiar: UNIVERSITATEA DIN CRAIOVA, Facultatea de Științe

TITLUL PROIECTULUI: VARA EXPERIMENTULUI LA ȘTIINȚE

COD: AG 302/SGU/PV/18.06.2020

Termeni de referință pentru

Achizitie Servicii consultanta - 5 consilieri scolari/insotitori

din partea liceelor partenere

1. Context

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015 (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. 302/SGU/PV/18.06.2020, semnat cu MEN-UMPFE, Universitatea din Craiova a accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de 666810 LEI pentru implementarea subproiectului Școala de vară „VARA EXPERIMENTULUI LA ȘTIINȚE” și intenționează să utilizeze o parte din fonduri pentru consultanța activităților cu consilierea elevilor pe toată durata Scolii de vară.

2. Obiectiv

Datorita faptului ca elevii care fac parte din GT sunt minori, acestia au nevoie pe toata perioada Scolii de vara de consultanți scolari care sa le ofere suportul si sa le asigurea consultanță/consiliere pe perioada derularii activitatilor.

Obiectivul acestor servicii de consultanță îl reprezintă, deci, asigurarea participării elevilor la toate activitățile din cadrul proiectului și îndeplinirea rezultatelor așteptate ale proiectului.

3. Scopul serviciilor

- Consultanța activități elevi liceu;

- Consilierea directă a elevilor din grupul țintă;

- Identificarea și rezolvarea oricăror probleme apărute în rândul elevilor;

- Asigurarea îndeplinirii de către elevi a sarcinilor și obiectivelor din cadrul proiectului;

- Menținerea legăturii permanente cu coordonatorul activităților din partea beneficiarului.

4. Livrabile

Ca rezultat al serviciilor descrise mai sus, Consultantul va trebui să transmită următoarele livrabile:

- Liste prezență/Print screen-uri activități – în maxim 5 zile dupa terminarea scolii de vara

- Raport final activitate Școală de vară – in maxim 5 zile dupa terminarea scolii de vara

5. Cerințe privind calificarea Consultanților

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

- Studii de licență/postuniversitare;

- Minim 1 Curs de specializare în domeniul formării/ educației continue;

- Minim 2 ani de experiență profesională în domeniul formării/educației/coaching-consiliere tineri;

- Minim 2 ani în calitate de Profesor diriginte;

- Minim 2 participări la activități extracurriculare cu elevii;

- Cunoștinţe operare PC.

Reprezintă un avantaj:

- Gradul didactic I în învățământul preuniversitar;

- Experiența profesională în proiecte educaționale dedicate grupurilor dezavantajate;

- Apartenența la comisiile de disciplină;

- Apartenența la liceul de proveniență a elevilor din grupul tinta;

- Organizarea și susținerea inițiativelor de voluntariat (ex: tabere, drumeții, cercuri de discuție si dezbatere, activități recreative).

6. Alți termeni relevanți

Perioadă de implementare/ Durata serviciilor.

Serviciile consultanților vor fi necesare în perioada 21.08.2022-02.09.2022.

Locație.

Consultanții activități își vor desfășura activitatea în timpul școlii de vară, precum și în cadrul liceelor unde se află fiecare grup țintă, pentru completarea documentelor solicitate.

Raportare.

- Consultanții vor raporta zilnic coordonatorului de sub-proiect, prezenta elevilor și orice alte potentiale probleme apărute;

- Un raport final al activității desfașurate pe perioada exercitării contractului de consultanţă, elaborat de către fiecare consultant.

Facilități oferite de Beneficiar.

- Acces la spațiul de formare, acces la toate activitățile derulate cu elevii; consultantul va beneficia de sprijinul echipei de management.

Confidențialitate. Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

Drepturi de proprietate intelectuală. Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

1. Paragraful 1.9 din *„Ghidul privind selecţia şi angajarea consultanţilor în cadrul Împrumuturilor acordate de către Banca Internațională pentru Reconstrucție și Dezvoltare și Creditelor IBRD și Granturilor acordate de Asociația de Dezvoltare Internațională IDA*” publicat de către Bancă în *ianuarie 2011* (revizuit în *Iulie 2014*) , numit „Ghidul Consultantului”. [↑](#footnote-ref-1)